কুপ্রস্তাবে অসম্মতি জানানোর চরম মাশুল দিতে হল রানাঘাটের তিলডাঙা গ্রামের এক গৃহবধূকে। ২৪ মার্চ রানাঘাট হাসপাতালে থেকে মহিলার মৃতদেহ উদ্ধার করা হয়েছে। চিকিৎসকদের বক্তব্য অনুযায়ী, ওই মহিলাকে প্রথমে ধর্ষণ করা হয়। পরে তার মুখে অ্যাসিড ঢেলে তাঁকে খুন করা হয়েছে। 
মৃতার পরিবারের এক সদস্য জানিয়েছেন, ২৪ মার্চ অর্থাৎ শনিবার সকালে বাজার করতে বেরিয়ে নিখোঁজ হয়ে যান ওই মহিলা। অনেক খোঁজ করার পরেও তাঁর হদিশ পাওয়া না গেলে থানায় লিখিত অভিযোগ দায়ের করেন মহিলার বাবা-মা। 
পরিবারের অভিযোগের ভিত্তিতে তিলডাঙা গ্রাম এবং তার নিকটবর্তী এলাকায় তল্লাশি চালায় রানাঘাট থানার পুলিশ। পরে রানাঘাট হাসপাতাল থেকে পরিচয়হীন মৃতদেহের খবর পেয়ে ২৭ তারিখ সেখানে যায় রানাঘাট পুলিশ। অ্যসিডে পুড়ে যাওয়ায় মৃতদেহের মুখ চেনা না গেলে ওই মহিলার পরিবারকে সনাক্তকরণের জন্য হাসপাতালে ডাকা হয়।

এই বিষয়ে অন্যান্য খবর

কাকিমার সঙ্গে এক বিছানায় ঘনিষ্ঠ বাবা! দেখে ফেলায় ‘কঠিন শাস্তি’ মেয়েকে 


এই বিষয়ে মৃতার স্বামীর বয়ানের ভিত্তিতে রাম মুহুরি নামে এক ব্যক্তি, তাঁর মা বাসন্তী মুহুরি এবং তাঁর পরিবারকে গ্রেফতার করেছে রানাঘাট পুলিশ। স্থানীয় সূত্রে জানা গিয়েছে যে, মৃতার প্রতিবেশী ছিলেন রাম মুহুরি। মহিলার স্বামীর দাবি, প্রায়শই তাঁর স্ত্রীকে উত্যক্ত করতেন রাম। কয়েক বার কুপ্রস্তাবও দিয়েছেন তিনি। কিন্তু প্রত্যেকবারই সেই কথা এড়িয়ে যেতেন তাঁর স্ত্রী। সেই রোষেই এমন কাজ করেছেন রাম।
রাম এবং তাঁর পরিবারের বিরুদ্ধে অপহরণ, ধর্ষণ এবং খুনের মামলা রুজু করা হয়েছে। কিন্তু দু’দিনব্যাপী জেরার পরেও কোনও প্রামণ পাওয়া যায়নি। আজ তাঁদের রানাঘাট মহকুমা আদালতে তোলা হবে।